2. ลักษณะการประกอบธุรกิจ

  2.1 ประวัติความเป็นมาและพัฒนาการที่สำคัญ

บริษัท พรพรหมเม็ททอล จำกัด (มหาชน) ได้จดทะเบียนก่อตั้งบริษัทเมื่อวันที่ 21 กันยายน 2535
โดย คุณชำนาญ พรพิไลลักษณ์ และ คุณกนกกร แทนไกรศร
ซึ่งมีประสบการณ์ด้านผลิตภัณฑ์โลหะทองแดงและทองเหลืองมานานกว่า 20 ปี
เพื่อดำเนินธุรกิจจัดจำหน่ายผลิตภัณฑ์โลหะทองแดงและทองเหลือง (Copper and Brass)
ชนิดแผ่นและม้วนที่ใช้เป็นวัตถุดิบในการผลิตสินค้าอุตสาหกรรม และมีทุนจดทะเบียนเริ่มแรก 2
ล้านบาท ทั้งนี้ บริษัทฯ
เริ่มทำธุรกิจโดยการเป็นผู้จัดจำหน่ายหลักในประเทศของผู้ผลิตที่มีศักยภาพสูงในประเทศเกาหลี
ต่อมาในปี 2541 บริษัทฯ ได้ขยายธุรกิจสู่การอุตสาหกรรมการก่อสร้าง
โดยได้เริ่มนำเข้าวัสดุเพื่อใช้ในงานระบบของโครงการก่อสร้างขนาดใหญ่ ซึ่งประกอบด้วย
ท่อทองแดงพร้อมอุปกรณ์ และฉนวนยางป้องกันความร้อนในระบบทำความเย็น
รวมทั้งยังเริ่มนำเข้าและจัดจำหน่ายลวดสเตนเลสจากประเทศเกาหลี เนื่องจากบริษัทฯ
เล็งเห็นถึงโอกาสในการเติบโตของสินค้าประเภทดังกล่าว ตลอดระยะเวลากว่า 10
ปีที่เปิดดำเนินธุรกิจ บริษัทฯ มีการพัฒนาอย่างต่อเนื่อง
ทั้งในด้านการเพิ่มจำนวนผลิตภัณฑ์เพื่อจัดจำหน่าย และเพิ่มการให้บริการแก่ลูกค้าของบริษัทฯ
โดยปัจจุบัน
นอกเหนือจากการเป็นผู้จัดจำหน่ายผลิตภัณฑ์ประเภทโลหะที่ได้รับการยอมรับอย่างกว้างขวางแล้ว
บริษัทฯ ยังให้บริการจัดการและเก็บสินค้าสำรองให้กับลูกค้า บริการขนส่งสินค้า
บริการรับเหมางานรับช่วงและจัดหาสินค้า
รวมถึงบริการอื่นที่ช่วยอำนวยความสะดวกให้แก่ลูกค้าของบริษัทฯ อีกด้วย

พัฒนาการที่สำคัญของบริษัทฯ มีรายละเอียดดังต่อไปนี้

ปี 2542

-   บริษัทฯ ได้เพิ่มประเภทผลิตภัณฑ์สำหรับอุตสาหกรรมการผลิต
    โดยเริ่มนำเข้าและจัดจำหน่ายลวดเหล็กจากประเทศเกาหลี
    เพื่อให้บริการเพิ่มเติมแก่กลุ่มลูกค้าเดิมที่สั่งซื้อลวดสเตนเลสจากบริษัทฯ
    และเพื่อขยายฐานการตลาดของบริษัทฯ ไปยังกลุ่มลูกค้าใหม่

ปี 2543

-   บริษัทฯ เพิ่มทุนจดทะเบียนจาก 2 ล้านบาท เป็น 5 ล้านบาท แบ่งเป็นหุ้นสามัญจำนวน
    50,000 หุ้น มูลค่าที่ตราไว้หุ้นละ 100 บาท

-   ผู้บริหารของบริษัทฯ ประสบความสำเร็จในการชักนำ Armacell Limited
    ซึ่งเป็นผู้ผลิตฉนวนยางป้องกันความร้อนรายใหญ่อันดับหนึ่งของโลก
    ให้เข้ามาตั้งฐานการผลิตในประเทศไทยและเพื่อส่งออกไปยังประเทศในกลุ่มอาเซี่ยน
    ภายใต้ชื่อ “บริษัท อาร์มาเซล (ประเทศไทย) จำกัด” โดยบริษัทฯ
    ได้รับการแต่งตั้งให้เป็นผู้จัดจำหน่ายหลักในประเทศ

ปี 2544

-   บริษัทฯ ได้ดำเนินการเพิ่มทุนจดทะเบียนจาก 5 ล้านบาท เป็น 30 ล้านบาท
    แบ่งเป็นหุ้นสามัญจำนวน 300,000 หุ้น มูลค่าที่ตราไว้หุ้นละ 100 บาท

-   ผู้บริหารของบริษัทฯ ประสบความสำเร็จในการชักนำ Poongsan Corporation
    ประเทศเกาหลี
    ซึ่งเป็นผู้ผลิตทองแดงและทองเหลืองที่ได้รับการยอมรับจากทั่วโลกในด้านคุณภาพของสินค้าและศักยภาพการผลิต
    ให้เข้ามาตั้งฐานการผลิตในประเทศไทยและเพื่อทำการจัดจำหน่ายผลิตภัณฑ์ในกลุ่มอาเซี่ยน
    ภายใต้ชื่อ “บริษัท สยามพุงซานเมทัล จำกัด”

ปี 2545

-   บริษัทฯ เพิ่มทุนจดทะเบียนจาก 30 ล้านบาท เป็น 50 ล้านบาท แบ่งเป็นหุ้นสามัญจำนวน
    500,000 หุ้น มูลค่าที่ตราไว้ หุ้นละ 100 บาท

-   บริษัทฯ ได้เริ่มจัดจำหน่ายอลูมิเนียมชนิดแผ่นและม้วนเพื่อใช้สำหรับเป็นวัตถุดิบอุตสาหกรรม
    ซึ่งนำเข้าจากประเทศอินโดนีเซีย นอกจากนี้ ยังได้เพิ่มผลิตภัณฑ์ในกลุ่มวัสดุก่อสร้าง คือ
    ท่อส่งลมสำหรับระบบปรับอากาศขนาดใหญ่ โดยบริษัทฯ
    สั่งซื้อผลิตภัณฑ์ดังกล่าวจากผู้ผลิตในประเทศไทย
    เพื่อจัดจำหน่ายพร้อมทั้งให้บริการติดตั้งแก่ลูกค้า

-   บริษัทฯ ได้ลงทุนสร้างคลังสินค้าที่อำเภอศาลายา จังหวัดนครปฐม
    โดยมีวัตถุประสงค์เพื่อเป็นศูนย์กระจายสินค้าที่มีสินค้าครบทุกประเภทตามที่ลูกค้าต้องการ
    และสามารถให้บริการได้อย่างรวดเร็วและมีประสิทธิภาพ

ปี 2546

-   บริษัทฯ เพิ่มทุนจดทะเบียนจาก 50 ล้านบาท เป็น 70 ล้านบาท
    โดยเสนอขายหุ้นสามัญเพิ่มทุนจำนวน 200,000 หุ้น ให้แก่ผู้ถือหุ้นเดิมตามสัดส่วน

-   บริษัทฯ เริ่มจัดจำหน่ายสเตนเลสชนิดแผ่นและม้วน ซึ่งนำเข้าจากประเทศอินโดนีเซีย
    โดยผู้ผลิตรายดังกล่าวมีเทคโนโลยีการผลิตที่ทันสมัยที่ได้รับการถ่ายทอดมาจากประเทศญี่ปุ่น

ปี 2547

-   บริษัทฯ เพิ่มทุนจดทะเบียนจาก 70 ล้านบาท เป็น 120 ล้านบาท
    โดยการเสนอขายหุ้นสามัญเพิ่มทุนจำนวน 500,000 หุ้น ให้แก่ผู้ถือหุ้นเดิมตามสัดส่วน
    โดยนำเงินที่ได้ไปใช้เป็นเงินทุนหมุนเวียนของบริษัทฯ

-   ในเดือนพฤษภาคม 2547 บริษัทฯ ได้ดำเนินการแปลงสภาพเป็นบริษัทมหาชนจำกัด
    เปลี่ยนแปลงมูลค่าที่ตราไว้จากเดิมหุ้นละ 100 บาท เป็น 1 บาท
    รวมทั้งเพิ่มทุนจดทะเบียนจาก 120 ล้านบาท เป็น 160 ล้านบาท
    โดยการออกหุ้นสามัญใหม่จำนวน 40 ล้านหุ้น เพื่อเสนอขายต่อประชาชนทั่วไปจำนวน 38.8
    ล้านหุ้น และเสนอขายให้แก่กรรมการและพนักงานของบริษัทฯ จำนวน 1.2 ล้านหุ้น

-   บริษัทฯ
    ได้เพิ่มแหล่งนำเข้าสเตนเลสชนิดแผ่นและม้วนจากประเทศที่ไม่ได้รับผลกระทบจากการใช้มาตรการตอบโต้การทุ่มตลาด
    ทำให้บริษัทฯมีศักยภาพในการแข่งขันสูง
    ผู้ผลิตต่างๆที่บริษัทฯได้นำเข้ามาจัดจำหน่ายเพื่อเป็นทางเลือกให้แก่ผู้บริโภคล้วนแล้วแต่ใช้เทคโนโลยีการผลิตที่ทันสมัย
    คุณภาพสินค้าเป็นไปตามมาตรฐานสากลและเป็นที่ยอมรับทั่วโลก

ปี 2548

-   บริษัทฯ มีทุนจดทะเบียนจำนวน 160 ล้านบาท คิดเป็นจำนวนหุ้นสามัญเท่ากับ 160 ล้านหุ้น

-   ในปี 2548 บริษัทฯมีรายได้จากการขายสินค้าทั้งสองสายธุรกิจเติบโตอย่างต่อเนื่อง
    บริษัทฯจึงได้ดำเนินการซื้อที่ดินข้างเคียงเพื่อปรับปรุงและขยายพื้นที่คลังสินค้าศาลายา
    ทั้งนี้เพื่อรองรับการขยายตัวและเพิ่มประสิทธิภาพในการดำเนินธุรกิจด้วย

-   บริษัทฯได้รับผลกระทบจากการส่งมอบสินค้านำเข้าที่ล่าช้า
    ในขณะที่ราคาแร่และค่าเงินบาทมีผันผวนมาก
    แม้จะมีมาตรการป้องกันความเสี่ยงด้านอัตราแลกเปลี่ยนแล้ว อย่างไรก็ดีเนื่องจากบริษัทฯ
    มีระบบการบริหารและจัดการที่ดี ทำให้สามารถบรรลุเป้าหมายยอดขายที่กำหนดไว้
    รวมทั้งสามารถควบคุมค่าใช้จ่ายในการดำเนินงานได้เป็นอย่างดี
    นอกจากนี้บริษัทฯมีนโยบายลดความเสี่ยงจากอัตราแลกเปลี่ยนและลดระยะเวลาในการเก็บสินค้า
    โดยได้เริ่มสรรหาวัตถุดิบในประเทศมาจำหน่ายทดแทนการนำเข้าสินค้าบางรายการ

ปี 2549

-   บริษัทฯได้รับใบรับรองระบบคุณภาพมาตรฐาน ISO9001:2000 จากสถาบัน UNITED
    REGISTRAR OF SYSTEMS (THAILAND) LIMITED

-   ในปี 2549
    บริษัทฯมีรายได้จากการขายสินค้าทั้งสองสายธุรกิจเติบโตอย่างต่อเนื่องและมีสภาพคล่องที่ดีมาก
    บริษัทฯจึงได้เริ่มก่อสร้างคลังสินค้าศาลายาอาคารสอง พร้อมกับสำนักงานเทเวศร์อาคารสอง
    โดยมีกำหนดจะแล้วเสร็จภายในปี 2550 ทั้งนี้เพื่อเพิ่มประสิทธิภาพในการดำเนินธุรกิจ
    นอกจากนี้บริษัทฯยังได้ซื้อที่ดินที่จังหวัดชลบุรีเพื่อรองรับแผนธุรกิจในอนาคตด้วย

-   บริษัทฯได้จัดตั้งหน่วยงานพัฒนาธุรกิจ และได้เริ่มนำเสนอผลิตภัณฑ์ดังต่อไปนี้

    1.  ท่อทองแดงม้วนชนิดบาง (Level Wound Coil = LWC)
        สำหรับอุตสาหกรรมผลิตแผงระบายความร้อน (Coil Heat Exchanger)
        เพื่ออุตสาหกรรมผลิตเครื่องปรับอากาศ

    2.  อลูมิเนียมเกรดพิเศษชนิดมีสารเคลือบผิว (Coated Aluminum Fin Stock)
        และชนิดไม่มีสารเคลือบผิว สำหรับอุตสาหกรรมผลิตแผงระบายความร้อน (Coil Heat
        Exchanger) เพื่ออุตสาหกรรมผลิตเครื่องปรับอากาศ

    3.  อลูมิเนียมเกรดพิเศษคุณภาพสูง สำหรับอุตสาหกรรมการผลิดอุปกรณ์อิเล็คทรอนิกส์ เช่น
        Hard Disk Drive

    4.  อลูมิเนียมเกรดพิเศษสำหรับใช้เป็นแม่พิมพ์ในอุตสาหกรรมฉีดพลาสติก
        โดยจำนวนชิ้นของผลิตภัณฑ์ที่ต้องการฉีดมีปริมาณไม่มากนัก เช่น
        การฉีดอุปกรณ์ต่างๆสำหรับใช้ในอุตสาหกรรมยานยนต์
        รวมถึงแม่พิมพ์สำหรับใช้ในอุตสาหกรรมเป่าขวดพลาสติกใส เช่น ผลิตขวดน้ำดื่ม
        และขวดน้ำมันปรุงอาหาร

  2.2 ภาพรวมการประกอบธุรกิจ

บริษัทฯ
ประกอบธุรกิจเป็นผู้จัดจำหน่ายผลิตภัณฑ์โลหะเพื่อใช้เป็นวัตถุดิบสำหรับอุตสาหกรรมประเภทต่างๆ
ได้แก่ อุตสาหกรรมผลิตชิ้นส่วนรถยนต์ อุตสาหกรรมผลิตชิ้นส่วนอิเล็กทรอนิกส์
อุตสาหกรรมผลิตอุปกรณ์ไฟฟ้า อุตสาหกรรมผลิตสปริง และอุตสาหกรรมเครื่องใช้ในครัวเรือน
เป็นต้น รวมทั้งวัสดุเพื่อใช้ในการก่อสร้าง โดยบริษัทฯ
ให้ความสำคัญในการคัดเลือกผลิตภัณฑ์ที่มีคุณภาพที่ผลิตโดยผู้ผลิตที่ได้รับการยอมรับอย่างกว้างขวางทั่วโลก
ทั้งนี้ในปัจจุบันบริษัทฯเป็นผู้จัดจำหน่ายหลักให้กับผู้ผลิตผลิตภัณฑ์โลหะที่มีคุณภาพทั้งในประเทศและต่างประเทศจำนวนกว่า
10 ราย

ผลิตภัณฑ์หลักที่บริษัทฯ จัดจำหน่ายสามารถแบ่งเป็นประเภทใหญ่ๆ ได้ดังต่อไปนี้

1) ผลิตภัณฑ์วัตถุดิบอุตสาหกรรม แบ่งเป็น

ก) ทองแดงและทองเหลืองชนิดแผ่นและม้วน ท่อทองเหลือง และอุปกรณ์ (Copper and Brass)

ข) ลวดสเตนเลสและลวดเหล็ก (Stainless Steel and Steel Wire)

ค) อลูมิเนียมชนิดแผ่นและม้วน (Aluminium)

ง) สเตนเลสชนิดแผ่นและม้วน (Stainless Steel)

2) ผลิตภัณฑ์วัสดุเพื่อใช้ในการก่อสร้าง แบ่งเป็น

ก) ท่อทองแดงและอุปกรณ์ (Copper Tube)

ข) ฉนวนยางป้องกันความร้อน (Insulation)

ค) วัสดุอื่นๆ ได้แก่ ท่อส่งลม อุปกรณ์ติดตั้ง เป็นต้น

ปัจจุบัน บริษัทฯ มีคลังสินค้าจำนวน 3 แห่ง ตั้งอยู่ที่ 1) ศาลายา จังหวัดนครปฐม 2) ประชาอุทิศ
จังหวัดกรุงเทพฯ และ 3) พระประแดง จังหวัดสมุทรปราการ
เพื่อเป็นที่เก็บรวบรวมสินค้าและยังเป็นศูนย์กระจายสินค้าของบริษัทฯอีกด้วย

3.  โครงสร้างรายได้

+----------------------------+------+------+------+------+------+------+
|                            | ปี    |      | ปี    |      | ปี    |      |
|                            | 2547 |      | 2548 |      | 2549 |      |
+============================+======+======+======+======+======+======+
|                            | ลบ.  | %    | ลบ.  | %    | ลบ.  | %    |
+----------------------------+------+------+------+------+------+------+
| รา                         | 48   | 3    | 51   | 2    | 60   | 2    |
| ยได้จากการขายวัตถุดิบอุตสาหกรรม | 5.61 | 5.70 | 4.45 | 1.50 | 9.86 | 2.67 |
|                            |      |      |      |      |      |      |
| -                          | 9    | 7.08 | 9    | 4.07 | 11   | 4.30 |
| ทอง                        | 6.30 |      | 7.49 |      | 5.78 |      |
| แดงและทองเหลืองชนิดแผ่นและม้วน |      | 3    |      | 6    |      | 6    |
|                            | 52   | 8.76 | 1,51 | 3.46 | 1,64 | 1.13 |
| ท่อทองเหลือง และอุปกรณ์        | 7.25 |      | 8.72 |      | 4.40 |      |
|                            |      |      |      |      |      |      |
| - ลวดสเตนเลสและลวดเหล็ก     |      |      |      |      |      |      |
|                            |      |      |      |      |      |      |
| -                          |      |      |      |      |      |      |
| อลูม                        |      |      |      |      |      |      |
| ิเนียมและสเตนเลสชนิดแผ่นและม้วน |      |      |      |      |      |      |
+----------------------------+------+------+------+------+------+------+
| รวมรา                      | 1,10 | 8    | 2,13 | 8    | 2,37 | 8    |
| ยได้จากการขายวัตถุดิบอุตสาหกรรม | 9.16 | 1.54 | 0.66 | 9.03 | 0.04 | 8.10 |
+----------------------------+------+------+------+------+------+------+
| รายได้จา                    | 13   | 9.60 | 16   | 6.69 | 17   | 6.67 |
| กการขายวัสดุเพื่อใช้ในการก่อสร้าง | 0.59 |      | 0.06 |      | 9.49 |      |
|                            |      | 8.15 |      | 3.93 |      | 4.76 |
| - ท่อทองแดง และอุปกรณ์อื่นๆ     | 11   |      | 9    |      | 12   |      |
|                            | 0.83 |      | 4.15 |      | 7.92 |      |
| -                          |      |      |      |      |      |      |
| ฉนวน                       |      |      |      |      |      |      |
| ยางป้องกันความร้อนและอุปกรณ์อื่นๆ |      |      |      |      |      |      |
+----------------------------+------+------+------+------+------+------+
| รวมรายได้จา                 | 24   | 1    | 25   | 1    | 30   | 1    |
| กการขายวัสดุเพื่อใช้ในการก่อสร้าง | 1.42 | 7.75 | 4.21 | 0.62 | 7.41 | 1.43 |
+----------------------------+------+------+------+------+------+------+
| รวมรายได้จากการขาย          | 1,35 | 9    | 2,38 | 9    | 2,67 | 9    |
|                            | 0.58 | 9.28 | 4.87 | 9.65 | 7.45 | 9.53 |
+----------------------------+------+------+------+------+------+------+
| รายได้อื่น                    | 9.72 | 0.71 | 8.34 | 0.35 | 1    | 0.47 |
|                            |      |      |      |      | 2.52 |      |
+----------------------------+------+------+------+------+------+------+
| รวมรายได้                   | 1,36 | 10   | 2,39 | 10   | 2,68 | 10   |
|                            | 0.31 | 0.00 | 3.21 | 0.00 | 9.97 | 0.00 |
+----------------------------+------+------+------+------+------+------+

  2.4 เป้าหมายการดำเนินธุรกิจ

บริษัทฯ
มีเป้าหมายที่จะเป็นผู้นำด้านการกระจายสินค้าโดยเป็นศูนย์จำหน่ายผลิตภัณฑ์โลหะที่มีคุณภาพเป็นที่ยอมรับ
สามารถให้บริการได้อย่างครบวงจรเพื่อสร้างความพึงพอใจสูงสุดให้แก่ลูกค้า
โดยมีผลิตภัณฑ์ที่หลากหลายเตรียมไว้ให้บริการแก่ลูกค้าแต่ละกลุ่มได้อย่างครบถ้วนในเวลาที่ลูกค้ากำหนด
รวมทั้งจะทำการสรรหาผลิตภัณฑ์ใหม่ๆ
เพื่อตอบสนองความต้องการของตลาดที่มีการพัฒนาเปลี่ยนแปลงอยู่ตลอดเวลา
และจะช่วยให้การพัฒนาเทคโนโลยีการผลิตของลูกค้าให้มีประสิทธิภาพมากยิ่งขึ้น โดยบริษัทฯ
มีเป้าหมายที่จะเพิ่มความหลากหลายของสินค้าในกลุ่มทองแดง ทองเหลือง และอลูมิเนียม
ที่บริษัทฯจัดจำหน่ายอยู่ในปัจจุบัน
โดยเฉพาะอย่างยิ่งวัตถุดิบสำหรับการผลิตที่ใช้เทคโนโลยีการผลิตระดับสูง เช่น
แผงวงจรอิเล็กทรอนิกส์ (Integrated Circuit) ซึ่งต้องใช้โลหะเจือ (Alloy)
ที่มีส่วนผสมพิเศษ นอกจากนี้ บริษัทฯ
ยังมีเป้าหมายที่จะขยายช่องทางการจัดจำหน่ายเพื่อให้สามารถเข้าถึงกลุ่มลูกค้าเป้าหมายที่มีศักยภาพในการเติบโต
เช่น
กลุ่มผู้ประกอบการอุตสาหกรรมที่ย้ายฐานการผลิตจากต่างประเทศมายังประเทศไทยที่เคยซื้อสินค้าจากผู้ผลิตของบริษัทฯ
ในต่างประเทศอยู่แล้ว หรือกลุ่มลูกค้าผู้ส่งออกในกลุ่มประเทศอาเซียน เป็นต้น

เนื่องจากปัจจุบันราคาแร่มีความผันผวนและปรับตัวสูงขึ้นมาก
ทำให้ผู้ประกอบการในประเภทอุตสาหกรรมต่างๆพยายามหาผลิตภัณฑ์ทดแทนโลหะทองแดงและทองเหลือง
ดังนั้นนอกจากการเพิ่มความหลากหลายและการเพิ่มส่วนแบ่งทางการตลาดสำหรับกลุ่มผลิตภัณฑ์ที่บริษัทฯจัดจำหน่ายอยู่แล้ว
บริษัทฯยังศึกษาความเป็นไปได้ในการสรรหาและจำหน่ายผลิตภัณฑ์ทดแทนซึ่งลูกค้าในอุตสาหกรรมนั้นๆจำเป็นต้องเปลี่ยนวัตถุดิบเพื่อความสามารถในการแข่งขันด้วย
จากสาเหตุดังกล่าวทำให้การเพิ่มศักยภาพในการจัดจำหน่ายสินค้าโดยการจะจัดตั้งศูนย์บริการตัดซอยโลหะ(Metal
Coil Center)นั้น บริษัทฯพิจารณาแล้วเห็นว่ายังไม่ควรลงทุนในช่วงนี้
เนื่องจากแนวโน้มเศรษฐกิจโลกชะลอตัว ปริมาณความต้องการใช้วัตถุดิบมีแนวโน้มลดลง
ประกอบกับกำลังการผลิตของศูนย์รับบริการตัดซอยโลหะทั่วไปยังมีมากพอที่จะรองรับปริมาณงานได้เป็นอย่างดี
ขณะนี้บริษัทฯให้ความสำคัญต่อการใช้ข้อมูลการตลาดเพื่อนำมาบริหารต้นทุนการสั่งซื้อสินค้า
การจัดเก็บสินค้า
รวมถึงความรวดเร็วในการจัดส่งสินค้าให้ทันต่อความต้องการของลูกค้าและเป็นไปอย่างมีประสิทธิภาพทั้งระบบ
ในปัจจุบันบริษัทฯยังสามารถสร้างความพึงพอใจในบริการให้แก่ลูกค้าและได้รับความไว้วางใจจากลูกค้าด้วยดีมาโดยตลอด

สำหรับผลิตภัณฑ์วัสดุเพื่อใช้ในการก่อสร้าง บริษัทฯ
มีเป้าหมายในการเพิ่มศักยภาพทางการตลาดโดยการเพิ่มส่วนแบ่งทางการตลาดและเพิ่มสายผลิตภัณฑ์เพื่อจัดจำหน่ายให้มากขึ้น
โดยบริษัทฯ จะให้ความสำคัญกับผลิตภัณฑ์ที่สร้างความคล่องตัวและศักยภาพทางธุรกิจของลูกค้า
รวมทั้งผลประโยชน์สูงสุดสำหรับลูกค้า เช่น อายุการใช้งานของผลิตภัณฑ์
และการประหยัดพลังงานโดยเฉพาะระบบทำความเย็นซึ่งโดยเฉลี่ยใช้พลังงานไฟฟ้ากว่าร้อยละ 65
ของพลังงานไฟฟ้าทั้งโครงการ